Frances Ginsberg

Frances Helen Ginsberg (11. maaliskuuta 1955 St. Louis – 24. joulukuuta 2010 Bronx) oli yhdysvaltalainen sopraano. Hänet yhdistettiin varsinkin spinto-ohjelmistoon. Hän esiintyi usein New York City Operassa 1980-luvulla. Hänen rooleihinsa siellä kuuluivat Donna Elvira (Don Giovanni), Mimi (La bohème), Violetta (La traviata) ja Nedda (Pajatso). Lisäksi Ginsberg esiintyi muun muassa Mostly Mozart Festivalilla ja Metropolitan-oopperassa kerran Rosalinden roolissa Lepakossa (1990).The New York Times: Frances Ginsberg, American Soprano, Dies at 55

Ginsbergin opettajien joukossa olivat Carlo Bergonzi, Renata Tebaldi ja Eve Queler. Ginsberg debytoi New York City Operassa vuonna 1986 Margheritan ja Elenan roolissa Mefistofelessä. Hän esiintyi myös muissa yhdysvaltalaisissa oopperataloissa sekä ulkomailla Walesin kansallisoopperassa ja Nizzan oopperassa. Hän asui Manhattanilla ja Milanossa. Hän kuoli keskushermoston syöpään.

 Lähteet 

Luokka:Yhdysvaltalaiset oopperalaulajat
Luokka:Sopraanot
Luokka:Vuonna 1955 syntyneet
Luokka:Vuonna 2010 kuolleet